laion/Wikipedia-Exotic huggingface dataset:
פרפטום ג'זילה

פרפטום ג'זילה (Perpetuum Jazzile) היא להקה סלובנית שהוקמה בשנת 1983 תחת שמה הקודם "המקהלה הקאמרית של גאודאמוס" (Gaudeamus Chamber Choir). חבריה הם גברים ונשים. הם מופיעים לעיתים יחד עם נגנים של תזמורת הרדיו והטלוויזיה של סלובניה, אך הם מבצעים בעיקר שירים בסגנון א-קפלה כשאחד מחברי הלהקה, סאסו וורביץ' (Sašo Vrabič), מבצע את קולות כלי ההקשה בסגנון ביטבוקס. הלהקה ידועה בעיקר עקב גרסת כיסוי שביצעה בשנת 2009 לשירה של להקת הרוק האמריקאית טוטו, "אפריקה", שביולי 2017 חצה הסרטון שלו ב-YouTube את רף 20 מיליון הצפיות. פרפטום ג'זילה מושפעת בעיקר מהמוזיקאי ג'ין פרלינג (Gene Puerling) ולהקתו, The Singers Unlimited ומהרכב הא-קפלה סווינגל סינגרס, ומבצעת גרסאות כיסוי לשירים בסגנונות הבוסה נובה, סווינג, פאנק (Funk), גוספל ומוזיקת פופ, תוך כדי שימוש במאפיינים של הרמוניה צפופה. מראשית ההקמה שלה היה המנהל המוזיקלי של הלהקה מארקו טיראן (Marko Tiran), אשר שימש בתפקידו עד שנת 2001. עד שנת 2011 שימש בתפקיד תומאש קוזלבצ'ר (Tomaž Kozlevčar) ומאז מנהל את הלהקה פדר קרלסון (Peder Karlsson). בשנת 2006 הקליטה פרפטום ג'זילה את האלבום Čudna noč (בסלובנית: "לילה מוזר") וקיימה הופעה בקייב אוקראינה עם להקת מנסאונד (Mansound). סמינר ג'אז ווקאלי אורגן על ידם בליובליאנה יחד עם וורד סווינגל, שהקים את להקת סווינגל סינגרס. הביצוע של הלהקה לשיר "אפריקה" זיכה אותה בתשבחות מאחד הכותבים של השיר דייוויד פייץ' ולהקת טוטו הזמינה את פרפטום ג'זילה להופיע אתה בקונצרט שנערך ליד אודינה, איטליה ב-2011. באותה שנה יצאה הלהקה לסיור עולמי וכל הכרטיסים להופעותיהם נמכרו עד האחרון. הלהקה הופיעה בקרואטיה, בצ'כיה, בגרמניה, בקנדה ובארצות הברית. במאי 2015 הוציא הצמד מראיה, שייצג את סלובניה באירוויזיון 2015 בשיר Here for You, וידאו קליפ של השיר בהשתתפות הלהקה. ביוני אותה שנה הופיעה הלהקה ביום העצמאות של סלובניה במסגרת התערוכה העולמית אקספו 2015. בסתיו אותה שנה ערכה הלהקה את סיורה הראשון לסין והופיעה בקונצרט גדול בבית האופרה של גואנגג'ואו. ב-29 באפריל 2021 יצאה גרסת א-קפלה של השיר Amen, שייצג את סלובניה באירוויזיון 2021, בביצועה של אנה סוקליץ' ובשיתוף הלהקה. מדי שנה בסתיו, הלהקה מופיעה בקונצרטים הנקראים ווקאל אקסטווגנצה (Vokal Xtravaganzza) בליובליאנה יחד עם אומנים אורחים מסלובניה ומחוצה לה. ב-2008 זכתה פרפטום ג'זילה בפרס בפסטיבל המקהלות הבינלאומי ובתחרות הא-קפלה הבינלאומית. כמו כן היא זכתה בפרסים בתחרות הג'אז הבינלאומית למוזיקה ווקאלית בטילבורך, הולנד ובאולימפיאדת המקהלות בגראץ, אוסטריה. ב-2010 הוענק ללהקה "פרס ויקטור" הסלובני, שהוא המקבילה המקומית לפרס גראמי. Ko boš prišla na Bled (כאשר אתה מגיע לבלד) - 2000 Pozabi, da se ti mudi (שכח שאתה ממהר) - 2003 As (כמו) - 2004 Čudna noč (לילה מוזר) - 2006 Africa (אפריקה) - 2009 Perpetuum Jazzile Live (מתוך ההופעה החיה 'Vokal Xtravaganzza) - 2009 Vocal Ecstasy (מתוך סיור הופעות בגרמניה) - 2012 Thank You For The Music (אלבום לרגל יובל ה-30 של הלהקה) - 2013 Both Sides (שני הצדדים) - 2016 So najlepše pesmi že napisane (השירים הכי יפים כבר נכתבו) - 2018 מדיה וקבצים בנושא פרפטום ג'זילה בוויקישיתוף אתר האינטרנט הרשמי של פרפטום ג'זילה פרפטום ג'זילה, באתר MusicBrainz (באנגלית) פרפטום ג'זילה, באתר Songkick (באנגלית) Fiona Galliford, Slovenia: Maraaya’s last few days before Vienna, ESCToday, May 10, 2015 Expo-Slovenia official website. Ana Soklič feat. Perpetuum Jazzile - Amen (A Cappella Version), וידאו קליפ של השיר באתר יוטיוב
מאסה (איטליה)

מאסה (באיטלקית: Massa) היא עיר הבירה של נפת מאסה-קרארה שבמחוז טוסקנה שבאיטליה. העיר שוכנת בעמק הנהר פריגידו (Frigido), ליד שלוחה של הרי האפנינים ובמרחק של 5 ק"מ מחוף הים הטירני. מאסה מוזכרת לראשונה במפת פויטינגר מהמאה ה-4 לספירה תחת השם "אד טאברנס פריגידס" (ad Tabernas frigidas) שככל הנראה הכוונה לקטע על דרך אמיליה סקאורי (Via Aemilia Scauri) בין פיזה לבין לוני (Luni). החל מהמאה ה-15 ועד למאה ה-19, הייתה מאסה בירתה של הנסיכות העצמאית (לאחר מכן דוכסות) של מאסה וקרארה (Ducato di Massa e Carrara), שהייתה בשליטתן של משפחות מאלאספינה (Malaspina) וסייבו-מאלאספינה (Cybo-Malaspina). מאסה היא העיר הראשונה באירופה שבה נעשה שימוש במצפן לצורך מיפוי מכרות כדי לבצע עבודות מדידה של המכרות. ב-1829 הועברה העיר לידי אוסטריה. ב-1859, במהלך איחוד איטליה הצטרפה העיר לממלכת סרדיניה. האתרים החשובים בעיר הם: מצודה מהמאה ה-15 השוכנת על גבעה והמשקיפה על העיר, ארמון מתקופת הרנסאנס, קתדרלה, שתי כיכרות חשובות ומעגן. גרמניה באד קיסינגן, גרמניה צרפת ורנון (אנ'), צרפת פולין נובי סונץ', פולין מדיה וקבצים בנושא מאסה בוויקישיתוף אתר האינטרנט הרשמי של מאסה מאסה, באתר אנציקלופדיה בריטניקה (באנגלית) הלשכה המרכזית לסטטיסטיקה של איטליה
Wireshark

Wireshark היא תוכנת רחרחן חופשית ומבוססת קוד פתוח המשמשת לפתרון בעיות, ניתוח תעבורת רשת, פיתוח פרוטוקולי תוכנה ותקשורת, ולמידה. התוכנה נקראה במקור Ethereal, ובמאי 2006 שם המיזם הוחלף ל-"Wireshark" משיקולי סימן רשום. Wireshark משתמשת בערכת הכלים GTK+‎ בגרסה הנוכחית (2014), וב-Qt בגרסאות אשר בפיתוח, כדי ליישם את ממשק המשתמש הגרפי. ללכידת תעבורת החבילות עושה התוכנה שימוש ב-pcap. זוהי תוכנה חוצה-פלטפורמות, הרצה על גבי GNU/Linux‏, MacOS, BSD, ‏סולאריס, מערכות הפעלה דמויות יוניקס נוספות, ו-Microsoft Windows. תוכנת ה-Wireshark מגיעה עם מגוון פילטרים ותוספות ליישומים שונים מעל הודעות תקשורת. קיימת גרסה נוספת מבוססת שורת פקודה בלבד הקרויה TShark. Wireshark ותוכנות נוספות המפותחות איתה כ-TShark, מופצות תחת תנאי הרישיון הציבורי הכללי של גנו. רחרחן Kismet בדיקת חדירות Parrot Security מדיה וקבצים בנושא Wireshark בוויקישיתוף אתר האינטרנט הרשמי של Wireshark Wireshark, הבלוג הרשמי Wireshark בסורספורג' Wireshark שאלות נפוצות ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
טעינה אלחוטית

טעינה אלחוטית היא אוסף של שיטות להעברת אנרגיה חשמלית ממטען חשמלי לסוללה נטענת של התקן אחר העושות שימוש בהשראה אלקטרומגנטית לצורך הטעינה. מטענים אלחוטיים, בניגוד לחוטיים, אינם דורשים מגע פיזי בין הרכיב המטעין ובין הנטען, כלומר הטעינה מתרחשת ״דרך האוויר״. בתהליך ההשראה האלקטרומגנטית אפשר להעביר אנרגיה חשמלית דרך תווך מבודד. לדוגמה, בשנאי משתמשים בכך כדי להמיר ביעילות רבה אנרגיה חשמלית ממתח אחד למתח אחר: בשנאי יש שני מעגלים שונים שמופרדים בשכבה מבודדת (אולם קרובים מאוד אחד למשנהו). בראשית שנות השבעים של המאה העשרים נוצרו לראשונה תגי RFID[דרוש מקור], שהם מעגלים אלקטרוניים שמקבלים את האנרגיה החשמלית להפעלתם באמצעות השראה חשמלית. אולם לתגי RFID יש הספקים נמוכים בהרבה מאילו הנדרשים לטעינה יעילה של סוללה. בהעברת אנרגיה חשמלית באופן אלחוטי, האנרגיה החשמלית מולכת בין סלילי חוטי נחושת ויוצרת שדה מגנטי. בו-זמנית מועבר זרם חילופין דרך הסליל המשדר, ויוצר תנודות בשדה המגנטי בהתאם לחוק אמפר. שילוב יצירת השדה עם תנודתיות הזרם מספק את הזרם "המשודר". לאחר מכן השדה המגנטי העובר דרך הסליל המקבל, יוצר כוח אלקטרו-מניע, והוא בתורו מיתרגם לזרם חשמלי בשנית. הרכיב המשדר והרכיב המקבל מהווים יחדיו שנאי. בעשורים האחרונים חלה עלייה משמעותית בהרגלי השימוש במכשירים אלקטרוניים ניידים מבוססי סוללה ניידת, כגון הטלפון הסלולרי, מחשבים ניידים וטאבלטים. צמיחת השוק יצרה ביקוש לאמצעי טעינה שונים הפותרים את הבעיות הנגרמות כתוצאה משימוש "סטנדרטי" במטען חוטי. ביקוש זה, בין היתר, הגביר את קצב הפיתוח של טכנולוגיות העברת אנרגיה חשמלית באופן אלחוטי למכשירים ניידים, והוליד חידושים בענף. בשנת 2008 נוסד תאגיד החשמל האלחוטי (Wireless Power Consortium), המקדם פיתוחו של סטנדרט טעינה אוניברסלי, על ידי יצרנים רבים. שם הסטנדרט הוא Qi (מבוטא "צ'י").  בשנת 2012 נוסד תאגיד נוסף Power Maters Alliance‏ (PMA). שיפור נוחות השימוש במטענים ומכשירים, מבוססי סוללה, חשמליים. הנגשת הטכנולוגיה לגיל השלישי. שיפור בטיחות השימוש במטענים – טעינה אלחוטיות מונעת מגע ישיר בין הרכיבים החשמליים, ובכך מונעת את התחשמלות האדם. העברת אנרגיה חשמלית באופן אלחוטי יעילה פחות מהעברת אנרגיה זהה באופן חוטי, ולכן גורמת לבזבוז משאבים.  העברת אנרגיה אלחוטית היא איטית יותר מאשר העברה חוטית ועל כן נדרשת תקופת טעינה ארוכה יותר.[דרוש מקור] אביזרי הטעינה האלחוטית הם, לרוב, יקרים יותר מאביזרים חוטיים. חימום השראתי מוליכות חשמלית מגנטיות תהודה מדיה וקבצים בנושא טעינה אלחוטית בוויקישיתוף דניאל שמיל, השראה מגנטית: העתיד של טעינת מכוניות חשמליות עשוי להיות אלחוטי, באתר TheMarker‏, 27 בדצמבר 2022 יואן ספנס, How It Works: Wireless Charging, באתר פורבס, 9 בדצמבר 2014 (באנגלית) איתי דגן. "גאדג’טי מעשיר: יש חשמל באוויר! – חלק ב'". אתר גאדג'טי, 28 באוגוסט 2011. Wireless Charging: Trading Efficiency for Convenience | iFixit News, iFixit, ‏2024-04-19 (באנגלית)
סן מיגל

סן מיגל (בספרדית: San Miguel) הוא שם ספרדי שמשמעו "מיכאל הקדוש". האם התכוונתם ל... סן מיגל דה טוקומאן – בירת פרובינציית טוקומאן בארגנטינה סן מיגל (מחוז) – מחוז באל סלוודור סן מיגל (אל סלוודור) – בירת מחוז סן מיגל באל סלוודור סן מיגל (הר געש) – הר געש במחוז סן מיגל באל סלוודור סן מיגל דה איינדה – עיר במדינת גואנחואטו במקסיקו סן מיגל דה קוסומל – העיר הגדולה ביותר באי קוסומל במקסיקו סן מיגל דה פיורה – שם היווסדה של פיורה, עיר בפרו סן מיגל דה ליו – כנסייה באוביידו שבספרד סן מיגל (אי) – אי באיי התעלה של קליפורניה סן מיגל (נהר, קולורדו) – יובל של נהר דולורס במדינת קולורדו בארצות הברית סאו מיגל דאס מיסואס – רדוקסיון ישועי בברזיל, שנודע בעבר בספרדית בשם סן מיגל מיגל סאו מיגל מבצר סנט מייקל סן מיקלה
אברהם משכיל לאיתן

הרב אברהם מַשְֹכִּיל לְאֵיתָן (נכתב גם משכילאיתן, וכן משכיללאיתן, משכיל איתן; בהגייה האשכנזית המקורית: "מַסְכִּילֵיסוֹן"; ברוסית: Маскилейсон; בפולנית: Maskilejson; באנגלית: Maskileyson, Maskileison; תקמ"ח, 1788 – י"ח בתמוז תר"ח, 1848) היה תלמיד חכם ורב ברוסיה הלבנה, מחבר הספר "משכיל לאיתן" ואבי השושלת בשם זה. בנם של חיה והרב יהודה לייב יפה, אב"ד חוטימסק שליד אמצ'יסלב שבפלך מוהילב שברוסיה (רוסיה הלבנה). נישא לחנה דינה, בת אריה-לֵייבּ, למדן וסוחר, שהתגורר בראדושקביץ' (אנ') שבפלך מינסק ובסוף ימיו עלה לארץ ישראל. לאחר נישואיו התגורר בעיירת חותנו, ראדשקוביץ'. כעבור תקופה עבר להרדוק הסמוכה לוולוז'ין, כדי לשמש שם ברבנות. לאחר כמה שנים עזב את רבנותו ועבר להתגורר במינסק, שם שימש כמו"ץ. בשנת תקע"ח (1818) יצא בווילנה ספרו "משכיל לאיתן", ששמו היה לימים לשם משפחתו ושם משפחת צאצאיו. נפטר במינסק בשנת תר"ח. הרב אהרן משכיל לאיתן, עסק בהוצאת ספרי אביו. בסוף ספרו של אביו "באר אברהם" מודפסים מעט מחידושי תורתו. בנו הוא הרב אברהם יצחק משכיל לאיתן. קלמן קלונימוס משכיל לאיתן, סוחר, סייע להוצאת ספרו של אביו "באר אברהם". הרב יהודה לייב משכיל לאיתן, שימש כרב בעיר פּלֶשצֶניץ, פלך מינסק. נפתלי משכיל לאיתן (תקפ"ט 1829 – תרנ"ח 1897), חוקר וסופר. הרב משה ניסן משכיל לאיתן (נפטר בתרל"ח-1878, בגיל 43), אב"ד שומיאץ, מחבר הספר "חקרי הלכות" (תרל"ה 1875). משכיל לאיתן – על סדר מועד וקדשים. וילנה ה'תקע"ח באר אברהם, על הש"ס. וילנא ה'תר"ד אהבת איתן - על העין יעקב. נדפס מסביב לעין יעקב, וילנה ה'תרפ"ג מצפה איתן – על הש"ס. נדפס לראשונה בסוף כרכי הש"ס בדפוס זיטומיר ה'תרכ"א ונדפס שנית עם תוספת מכתב ידו בש"ס וילנא. יד אברהם – על סדר מועד וקדשים מקור חכמה - על הרמב"ם. וילנה תרט"ו יד אברהם – על השולחן ערוך נחל איתן, עורך: נפתלי משכיל לאיתן, וילנה: דפוס רוֹם, תרט"ו 1855 צבי הרכבי, לחקר משפחות, הוצאת הספרים הארץ ישראלית, ירושלים תשי"ג. עמ' 5–12. הספר "נחל איתן" הרב אברהם משכיל לאיתן זצ"ל וילנא שנת ה'תרטו באתר hebrew books הספר "באר אברהם" הרב אברהם משכיל לאיתן זצ"ל וילנא שנת ה'תר"ד באתר hebrew books שמואל יוסף פין, הערך "הר"ר אברהם בהר"ר יהודה ליב משכיל לאיתן", בתוך: כנסת ישראל, ורשה תרמ"ז, עמ' 41, באתר היברובוקס 'משכיל־לאיתן, ר' אברהם ב"ר יהודה־לייב', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 71 (ספר יזכור לקהילת ליטא, בספריית העיר ניו יורק, תמונה 1269). רבי אברהם יצחק משכיל לאיתן, בלוג תולדות ושורשים אברהם בן יהודה ליב משכיל לאיתן, דף שער בספרייה הלאומית ענף אחד של צאצאי משפחה זו נוהג לכתוב את השם כפי שהיו הוגים אותו אבות המשפחה הראשונים (שהיו הוגים את המילים העבריות בהגייה האשכנזית): מסכּילייסון, משֹכּילייסון, מסקילייסון. ענף אחר כותב את השם באיות העברי המקורי: משכיל לאיתן. עם מותו: חיים בנימין בן שבתי נאטקין, חדשות שונות | שומיאטץ, הצפירה, טור 2, 10 ביוני 1878.
אברהם יצחק משכיל לאיתן

הרב אברהם יצחק משכיל לאיתן (ת"ר, 1860 – י"ד בחשוון תרס"ה, 1904) היה רב ואב"ד הערים סמולוביץ, חסלוביץ' וסטויבץ שברוסיה הלבנה. נולד בסמולוביץ, בנו של הרב אהרן משכיל לאיתן ונכדו של הרב אברהם משכיל לאיתן. למד בישיבת וולוז'ין. בשנת תרי"ח נישא לחנה יהודית בת יצחק פישביין ממזריטש. בשנת תרל"ד התמנה כאב"ד עיר מולדתו סמולוביץ. בשנת 1890 עבר לכהן כרבה של חסלוביץ'. ביוני 1904 עבר לכהן כרבה של סטויבץ. חיבר שני ספרים בכתב יד: שו"ת "זרע איתן" ו"נהרות איתן" על כללי הש"ס, אולם כתב היד אבד. בחשוון תרס"ה נפטר בפתאומיות, בשעת הספד. אשתו חנה יהודית עברה בשנות מלחמת העולם הראשונה להתגורר בסאראטוב, ונפטרה שם בשנת תרע"ט. את מקומו ברבנות סטויבץ מילא חתנו הרב יואל סורוצקין. מאיר יהודה לייב משכיל לאיתן, שהתגורר בנובוזינקוב ועסק במסחר. בפרעות 1905 נספתה אשתו, חיה שרה לבית שפטיל, ביחד עם שישה מתוך אחד-עשר ילדיהם. הוא עצמו נספה בשואה. יעקב משכיל לאיתן. אליעזר משכיל לאיתן. חסיה ובעלה הרב יואל סורוצקין, שמילא את מקומו ברבנות סטויפץ. דינה ובעלה הרב אהרן לובינסקי. פרומה ובעלה הרב מאיר שפירא. רייכל ובעלה הרב ראובן כץ, לימים רבה של פתח תקווה. בן-ציון אייזנשטט, הרב ר' אברהם יצחק משכיל־לאיתן, דור רבניו וסופריו, תרנ"ה-תרס"ה, חלק א, עמודים 39–40, באתר היברובוקס הקדמת הספר דגל ראובן, היברובוקס רבי אברהם יצחק משכיל לאיתן, בלוג תולדות ושורשים משה ליב גאלדבערג, סמאלעוויץ, הצפירה, 26 באוגוסט 1890 והתחזקתם ולקחתם מפרי הארץ, המליץ, 22 ביולי 1891; המשך טור שמאל, המליץ, 18 באוגוסט 1903 מנוי רב, הצפירה, 22 ביוני 1904 תלגרמא מיוחדת להצפירה, הצפירה, 24 באוקטובר 1904 הרב הגאון ר' יואל סורוצקין זצ"ל, הַבֹּקֶר, 29 ביולי 1938
שלמה שמשון קרליץ

הרב שלמה שמשון קרליץ (ט באב תר"ע, וילנה - י' בתשרי תש"ס, 20 בספטמבר 1999, בני ברק) היה רב, פוסק ותלמיד חכם ליטאי וישראלי, שימש במשך שנים רבות כאב בית דין בבית הדין הרבני בפתח תקווה. הוא מחבר ספרי השו"ת "עטרת שלמה" ו"משפטי שלמה". נולד בווילנה לרב מאיר קרליץ ולמרים, בתו של הרב שלמה הכהן זקן רבני וילנה, ומחבר הספרים הנודעים "חשק שלמה" על הש"ס, ושו"ת "בנין שלמה". בילדותו שהה רבות בביתו של הרב חיים עוזר גרודזנסקי שאביו היה ממקורביו, ואת ראשית לימודיו עשה אצלו ואצל אביו. למד בישיבה קטנה בעיר הולדתו והתקרב לדודו החזון איש שהתגורר אז בעיר. לאחר מכן עבר ללמוד בישיבת מיר והתקרב לרב ירוחם ליבוביץ. כבר בבחרותו מילא לעיתים את מקום אביו בהוראה ופסיקת הלכה בעיירה לכוביץ', בעיתות אשר אביו רב העיירה, שהיה בין היתר מראשי ועד הישיבות בפולין, נעדר בשל מחויבויותיו הציבוריות. עלה ארצה בסוף שנות ה-30 של המאה ה-20, והמשיך ללמוד בישיבות הארץ-ישראליות. בארץ ישראל קיים קשרי לימוד עם דודו "החזון איש", רבי אברהם ישעיהו קרליץ, ועם הרב מבריסק, רבי יצחק זאב הלוי סולובייצ'יק, שנמלט אליה בראשית שנות ה-40. בשנת ת"ש נישא לדבורה לבית ויינר. מיד לאחר נישואיו, התמנה בהסכמתו והמלצתו של דודו החזון איש, לדיין בבתי הדין הרבניים. תחילה שימש כדיין ואב בית דין בתל אביב, ומאוחר יותר בפתח תקווה. במשרה זו נשא למעלה מארבעים שנה. חבריו להרכב בתחילת דרכו בפתח תקווה, היו הרבנים ראובן כץ ועובדיה יוסף. החל מתשי"ז (1957) שימש כחבר הוועדה הבוחנת לדיינים. בציבוריות הישראלית הכללית הוא זכור כמי שישב ביוני 1969 בראש ההרכב האוסר בפרשת האח והאחות חנוך ומרים לנגר. הרב שלמה שמשון קרליץ נפטר, לאחר מחלה ממושכת, בליל יום הכיפורים תש"ס. במוצאי יום הכיפורים קרוב לחצות, הובא למנוחות בבית הקברות של נציבי ישיבת פוניבז' בבני ברק. לאחר פטירתו הועברה ספרייתו בשלמותה לספריית ישיבת בית מאיר. אולם הקריאה בו שוכנה הספרייה, נקרא "עטרת שלמה" על שמו. עטרת שלמה משפטי שלמה דברי שלמה אליהו פאלי, עמודי שש: פרקים ממסכת חייו של רבינו הגאון רבי שלמה שמשון קרליץ זצ"ל, בני ברק, תשס"א - 2000. אברהם ישעיהו קרליץ, עטרת שלמה: תולדות חייו של רבינו רבי שלמה שמשון קרליץ ראב"ד פתח תקווה, בני ברק, תשע"א - 2011 שלמה שמשון קרליץ בקטלוג WorldCat הודעה על מינוי ועדה בוחנת, ילקוט הפרסומים תשי"ז, עמ' 996. ראו: גבריאל יצחק רוונה, "אוצר הספרים" של ישיבת "בית מאיר", בעלון איגוד ספרני היהדות כז. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
מטריצה סטוכסטית

במתמטיקה, מטריצה ריבועית ממשית היא מטריצה סטוכסטית, אם כל רכיביה אי-שליליים, וסכום האיברים בכל שורה הוא 1. משתמשים במטריצות אלו כדי להראות מעברים של שרשרת מרקוב. כל איברי המטריצה הם מספרים ממשיים אי-שליליים בתחום בין 0 ל-1. מטריצה סטוכסטית ימנית היא מטריצה ריבועית שרכיביה אי-שליליים, וסכום האיברים בכל שורה הוא 1 מטריצה סטוכסטית שמאלית היא מטריצה ריבועית שרכיביה אי-שליליים, וסכום האיברים בכל עמודה הוא 1 אם המטריצה A היא מטריצה סטוכסטית וגם המטריצה AT היא סטוכסטית, אז A נקראת מטריצה דו-סטוכסטית. הסבר על מטריצות סטוכסטיות בשיעור באוניברסיטת קורנל שיעור על מטריצות מרקוב מטריצה סטוכסטית, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
סרמסקה מיטרוביצה

סְרֶמְסְקָה מִיטְרוֹבִיצָה (בסרבית: Сремска Митровица, בהונגרית: Szávaszentdemeter, סאוואסנטדמטר) היא עיר ורשות מקומית השוכנת בפרובינציית וויבודינה, לגדת הנהר סאווה אשר בסרביה. בתקופת הקיסרות הרומית הוקמה במקום עיר בשם סִירְמִיוּם, אשר הפכה בהדרגה לאחת הערים המרכזיות בפאנוניה. במהלך המאה ה-4 נכבשה העיר על ידי שבטים גותים ובהמשך סופחה לאימפריה הביזנטית. ב-562 הוחרבה העיר על ידי האווארים. תיעוד לחידוש ההתיישבות במקום קיים החל מסוף המאה ה-8, עת נשלט האזור על ידי ממלכת הפרנקים. בהמשך נשלט היישוב על ידי הממלכה הבולגרית הראשונה, הביזנטים וממלכת הונגריה. ב-1521 נכבשה העיר על ידי צבאו של סולימאן הראשון, סולטאן האימפריה העות'מאנית. העות'מאנים שלטו על העיר עד 1718, עת נכבשה על ידי ממלכת הבסבורג האוסטרית. בהמשך, עברה העיר לחזקת האימפריה האוסטרו-הונגרית ולאחר מלחמת העולם הראשונה נכללה בשטחי ממלכת יוגוסלביה. באפריל 1941, במהלך מלחמת העולם השנייה, תקפו מדינות הציר את יוגוסלביה והכניעו אותה תוך ימים אחדים. אזור העיר נמסר רשמית לחזקת ממשלת הבובות של מדינת קרואטיה העצמאית, שנשלטה על ידי האוסטאשה. לאחר המלחמה נכללה סרמסקה מיטרוביצה בשטחי יוגוסלביה. לאחר פירוק יוגוסלביה נכללה העיר בשטחי סרביה. קהילה יהודית אשכנזית נוסדה במקום ככל הנראה במהלך המאה ה-19. ב-1905 נחנך מבנה בית הכנסת. ב-1921 מנתה הקהילה 143 נפשות, וב-1931 התגוררו בעיר 132 נפשות. בעיר נרשמה פעילות ציונית ובכלל זה של ארגוני נוער כגון מכבי. בפרוץ מלחמת העולם השנייה התגוררו בעיר 100 יהודים, ולאחר כיבוש יוגוסלביה על ידי גרמניה הנאצית, גורשו כולם אל מחנות ההשמדה. מבנה בית הכנסת נהרס ב-1942. לקהילה זו השתייכו יהודי הכפר סְטָארָה פָּאזוֹבָה(אנ'). קהילה נוסדה שם במהלך המאה ה-19. הוקם בית עלמין, וב-1903 בית כנסת לקהילה. הקהילה חרבה בשואה. ב-1942 הרסו שלטונות האוסטאשה את מבנה בית הכנסת. נכון ל-2002 עמד בית העלמין היהודי על תילו בשטחי הכפר. המקום לא היה מתוחזק. גם יהודי העיירה אִינְגִ'ייָה(אנ') השתייכו לקהילה סרמסקה מיטרוביצה. קהילה נוסדה שם בשלהי המאה ה-19. בית הכנסת הוקם ב-1903. הקהילה חרבה בשואה. בית הכנסת חולל ונהרס ב-1943 על ידי שלטונות האוסטאשה. בוסניה והרצגובינה באניה לוקה, בוסניה והרצגובינה מדיה וקבצים בנושא סרמסקה מיטרוביצה בוויקישיתוף אתר האינטרנט הרשמי של סרמסקה מיטרוביצה רשימת הנרצחים בשואה מהעיר סרמסקה מיטרוביצה, במאגר המידע של יד ושם. מתייחס לשטח הרשות המקומית כולה. הקהילה היהודית בסרמסקה מיטרוביצה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 272. צילום בית העלמין היהודי בסטארה פאזובה (2002), באתר המרכז לאמנות יהודית. אתרי מורשת יהודית בסרביה, באתר jewish-heritage-europe.eu (באנגלית).
מורן לביא

מורן לביא (נולדה ב-3 בפברואר 1983) היא כדורגלנית עבר ישראלית ששיחקה כקשרית מרכזית בקבוצת אס"א תל אביב והייתה קפטנית נבחרת ישראל. מורן לביא נולדה בכפר סבא וגדלה ברעננה. עד גיל 15 שיחקה טניס מקצועי ברמת השרון. לביא דורגה בעשירייה הראשונה בטניס נשים. לאחר שהגיעה להשיגים בולטים בטניס החליטה לפרוש לטובת הכדורגל, מכיוון שחיפשה לעסוק בספורט קבוצתי. כאשר החלה ללמוד בחטיבת "יהונתן", פגשה במאמן אשר מסינג, שחקן עבר בקבוצת הכח עמידר רמת גן, לאחר שראה את יכולות המשחק שלה הפנה אותה למאמן אלון שרייר ומאז היא משחקת כדורגל. לביא זכתה באליפות בתי הספר בקטרגל עם בית ספרה, תיכון "מור מטרו ווסט" רעננה. באותו העת היא שיחקה בקבוצת הפועל רעננה. ב-1998, שנה אחרי שהצטרפה לליגת הנערות בכדורגל, נפתחה ליגת הנשים הראשונה בישראל, מאז שיחקה בקבוצת אס"א תל אביב. למשך תקופה מסוימת הייתה שיאנית ההופעות בנבחרת ישראל והשחקנית הוותיקה ביותר בליגת הנשים בישראל. בשנת 2002 נסעה לביא ללימודים ב- TCU Texas Christian University בטקסס שם למדה עד לשנת 2006. במסגרת לימודיה שיחקה במשך ארבע שנים בקבוצה המצטיינת של המכללה וסיימה את התואר שלה ביחסים בינלאומיים ואנתרופולוגיה בהצטיינות. בתום לימודיה, בקיץ 2006, נסעה לביא לאיסלנד שם שיחקה במשך חודשיים בקבוצה Haukar המדורגת בליגה השנייה כדי לנסות ולהעלות את הקבוצה ליגה. לביא שיחקה ארבע עונות ברציפות במוקדמות ליגת האלופות לנשים. בעונת 2012 זכתה קבוצתה במקום הראשון במשחקי המוקדמות, שם הבקיעה לביא גול נגד קבוצה מפורטוגל. הנבחרת עלתה לאליפות והגיעה לאחת מ-32 הקבוצות הטובות באירופה, שם הפסידה לאלופת איטליה בשני המשחקים. זהו השלב הגבוה ביותר בליגה העולמית, אליו הגיעה קבוצת כדורגל לנשים ישראלית. שיחקה עד עונת עונת 2016/2017. עבדה גם כרכזת פרויקטים באתנה באיגוד הטניס וכמאמנת כדורגל באתנה ג'וניור. מאמנת קבוצת הנערות של הפועל רעננה בליגת הנערות (2012) מדריכת מאמני כדורגל מטעם ההתאחדות לכדורגל בישראל מדריכת כושר מטעם שיאים של מכון וינגייט אס"א תל אביב אליפות המדינה: (7) - 1999/2000, 2009/2010, 2010/2011, 2011/2012, 2012/2013, 2013/2014, 2014/2015 גביע המדינה: (4) - 2010/2011, 2011/2012, 2013/2014, 2016/2017 מורן לביא, באתר Soccerdonna (בגרמנית) מורן לביא, באתר Soccerway מורן לביא, באתר WorldFootball.net מורן לביא, באתר FootballDatabase.eu פרופיל, באתר ההתאחדות לכדורגל בישראל לי נוף, שפיגלר: אין סיבה שכדורגל הנשים לא יצליח בארץ, באתר Mako, ‏23 בפברואר 2010 שלי ישראל, אס"א תל אביב - כתבה בערוץ הספורט, באתר YouTube, ‏28 בספטמבר 2011 אסי ממן, אס"א ת"א זכתה באליפות בפעם הרביעית ברציפות, באתר One, ‏24 באפריל 2013 מורן לביא: "אתן את הכל כדי להצליח בטורניר", באתר ההתאחדות לכדורגל בישראל, ‏27 באוקטובר 2013 ספי פסטרנק, כדורגל נשים: אס"א ת"א זכתה בגביע, באתר ynet, ‏30 באפריל 2014 אסי ממן, השתפרו: נב' ישראל בנשים הובסה 5:0 בידי דנמרק, באתר One, ‏19 ביוני 2014
חיים גולדברג

האם התכוונתם ל... חיים גולדברג (חגי) (1890/1888–1943) – גרפיקאי, מאייר ומדפיס יהודי פולני ורשאי חיים גולדברג (כדורגלן) (יליד 1964) – כדורגלן עבר ישראלי חיים גולדברג (אמן) (אנ') (1917–2004) – צייר ופסל יהודי פולני-ישראלי-אמריקאי חיים יהושע גולדברג ("חיים בֶּקֶר"; 1839–1917) – ממייסדי היישוב היהודי ביפו טרם נקבעה חשיבות אנציקלופדית: חיים גולדברג (עיתונאי) – כתב וצלם חרדי ישראלי של אתר כיכר השבת חיים גולדברג (אדריכל) – אדריכל ישראלי
אליפות וימבלדון 1928

אליפות וימבלדון 1928 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים. בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן: אנרי קושה (צרפת צרפת), מנצח תחרות 1927, הפסיד בגמר רנה לקוסט (צרפת צרפת),מנצח תחרות 1925, ניצח בתחרות ביל טילדן (ארצות הברית ארצות הברית), מנצח תחרויות 1920-1921 הודח בחצי גמר פרנק הנטר (ארצות הברית ארצות הברית), הודח בסיבוב הראשון ז'אן בורוטרה (צרפת צרפת),מנצח תחרויות 1924 ו-1926, הודח ברבע גמר ג'ון הנסי (ארצות הברית ארצות הברית), הודח ברבע גמר אומברטו דה מורפורגו (איטליה איטליה), הודח ברבע גמר ג'רלד פטרסון (אוסטרליה), הודח בסיבוב הרביעי בגמר התחרות נפגשו אלוף שנת 1927 אנרי קושה (צרפת) ורנה לקוסט (מנצח שנת 1925) גם הוא מצרפת. רנה לקוסט ניצח ב-4 מערכות ובכך זכה באליפות בפעם השנייה. בתחרות הנשים השתתפו 80 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג: הלן וילס (ארצות הברית ארצות הברית),מנצחת תחרות 1927, ניצחה בתחרות לילי דה אלברס (ספרד ספרד), הפסידה בגמר איילין בנט (בריטניה בריטניה), הודחה ברבע גמר אליזבת ריין (ארצות הברית ארצות הברית), הודחה בחצי גמר קיאה באומן (הולנד הולנד), הודחה בסיבוב השלישי פיבי ווטסון (בריטניה בריטניה) הודחה ברבע גמר סילי אאוסם (גרמניה גרמניה), הודחה ברבע גמר הלן ג'ייקובס (ארצות הברית ארצות הברית), הודחה בסיבוב השלישי במשחק הגמר הלן וילס ניצחה את לילי דה אלברס בשתי מערכות. בכך היא זכתה בתחרות בפעם השנייה ברציפות. בתחרות השתתפו 64 זוגות. כמו בשנה שעברה 4 זוגות דורגו. מנצחי תחרות 1927, הזוג האמריקאי פרנק הנטר וביל טילדן הודחו במשחק חצי גמר. במשחק הגמר נפגשו הזוג האוסטרלי גרלד פטרסון וג'ק הוקס עם הזוג הצרפתי אנרי קושה וז'אק בריניון. הצרפתים ניצחו ב-3 מערכות וזכו בתואר. בתחרות השתתפו 40 זוגות. זוג מנצחות תחרות 1927 אליזבת ריין והלן וילס לא השתתפו. 4 זוגות קיבלו דירוג: אליזבת ריין (ארצות הברית ארצות הברית) וג'ואן ליסט (בריטניה בריטניה), הודחו בחצי גמר ארמינטרוד הארבי ואיילין בנט (בריטניה בריטניה), הפסידו בגמר פגי סאונדרס ופיבי ווטסון (בריטניה בריטניה), ניצחו בתחרות קיאה באומן (הולנד הולנד) ואוולין קולייר (בריטניה בריטניה), הודחו ברבע גמר במשחק הגמר שיחקו הבריטיות פגי סאונדרס ופיבי ווטסון נגד זוג בריטי נוסף ארמינטרוד הארבי ואיילין בנט וניצחו אותן בשתי מערכות. בתחרות השתתפו 64 זוגות. מנצחי תחרות 1927, בני זוג גודפרי לא השתתפו בתחרות. 4 זוגות קיבלו דירוג: אנרי קושה (צרפת צרפת) ואיילין בנט (בריטניה בריטניה), הודחו ברבע גמר פטריק ספנס (דרום אפריקה (1910–1928) דרום אפריקה) ואליזבת ריין (ארצות הברית ארצות הברית), מנצחי התחרות פרנק הנטר והלן וילס (ארצות הברית ארצות הברית), הודחו בחצי גמר גורדון קרול-ריס ופיבי ווטסון (בריטניה בריטניה), הודחו בחצי גמר במשחק הגמר שיחקו פטריק ספנס (דרום אפריקה) ואליזבת ריין (ארצות הברית) נגד הזוג האוסטרלי ג'ק קרופורד ודפני אקהרסט וניצחו אותם בשתי מערכות. תוצאות משחקי גברים תוצאות משחקי זוגות גברים תוצאות משחקי נשים תוצאות משחקי זוגות נשים תוצאות משחקי זוגות מעורבים